text: Lun weekend i vente - men ikke uden regn
  19 august 2016 kl. 06.18
  Fredag bliver absolut den mest solrige dag mens lørdag og søndag byder på både regn og tordenvejr - men også lidt sol imellem bygerne. 
  Fredag er der sol til landsdelen - måske krydret med lidt byger, men i det syd- og sønderjyske skulle regnen være ret begrænset.
  Temperaturen kommer i dag til at ligge på mellem 19 og 22 grader med svag vind fra nordlig retning.
  Natten til lørdag bliver det efterhånden mere skyet fra sydvest og sidst på natten stedvis lidt regn i den sydlige og vestlige del af landet. Nattens temperaturer kommer ned mellem 10 og 15 grader, og vinden bliver svag til jævn fra sydøst.
  Lørdag begynder skyet og med regn de fleste steder. Senere på dagen skulle der komme opklaring fra sydvest med lidt sol, men også enkelte byger. Temperaturerne kommer til at ligge på mellem 19 og 23 grader. Også lørdag ikke megen vind let til jævn fra sydøst.
  Om aftenen og natten skulle det holde mest tørt og til dels klart vejr her i landsdelen, og temperaturerne kommer ned mellem 12 og 16 grader, og vinden aftager.
  Søndag begynder fornemt med nogen sol, men man skal forvente byger mange steder, og lokalt kan de blive kraftige og med torden.
  Dagtemperaturer kommer op på mellem 19 og 22 grader. Om natten bliver det mest tørt og til dels klart vejr, med temperaturer ned mellem 12 og 15 grader.
  